(49) 



teligl, quo factum est, ut aninial antea nuUos questus edens, jam sunimis 

 clamoribus dolorem suum significaret. Post hanc incisionem tolus tractus 

 membrorum abdominalium fuit paralyticus redditus ; sed dum etiam 

 minimse dilacerationes hisce partibus inferebantur , auimal statim magnos 

 clamores edebat, absque eo ut ilH possibile fuerit menibra sua inferiora 

 aliquo modo contrahere, uti illud locum habet, dum funicuh posteriores 

 nervorum vertebrahum resecantur. Deinde irritavi cnm apice acus par- 

 tem medullse, quse infra incisuram sita erat , et statim totus tractiis 

 membrorum inferiorum vahde sese contrasit et animal non solum ingen- 

 tes clamores edebat, verum etiam omni nisu evadere conabatur. Illud 

 ergo experimentum probat, quod hic funiculi posteriores, intacti renia- 

 nentes, impressiones a peripheria ad centrum ducerent, dum illa; ex 

 centro provenientes peripheriae transmetti nequibant. Ex illo etiam expe- 

 rimento deducitur, quod, dum irritatio qusedam infertur parti cuidam 

 medullae, quae, aio, cerebri influentias submissa non amplius est, quod 

 partes, quibus hi nervi sese distribuunt, contractiones patiantur, absque eo 

 ut sub dependentia cerebri posita sint, eodem prorsus modo ac si ipsi partis 

 nervi irritationem paterentur. Ex his optime conspicitur quanta sit ano- 

 logia, quae existit inter caeteros nervos et medullam spinalem. 



Postquam media mechanica pro experimentis instituendis fueram am- 

 plexus, ad media chemica animum converti et Stryclininam huic scopo 

 inservire posse credidi. Itaque aliquas guttulas tincturse hujus substantise 

 Columbse propinavi, cui prasvie partem superiorem loborum cerebralium 

 abstuleram , post viginii minuta secunda insignes convulsiones animal 

 corripuerunt, et ejus corpus mirum in modum conquassabatur. Rostrum 

 ejus semper apertum remanebat, et de tempore in tempus experiebatur 

 aliquas percussiones , quae magnam analogiam habent cum percussionibus 

 electricis. Statim cerebellum denudavi, et ejus sectionem horizontalem 

 institui. Eodem momento contractiones substiterunt , et brevi post animal 

 mortuum est. Statim medullam atque nervum ischiaticum a partibus 

 vicinis denudavi et frustra irritationes omnibus modis in hisce partibus 

 institui, ne minimam quidem contractionem producere potui, nec uUa 

 illarum partium stimulo respondebat. Videbatur oninis influentia nervea 



7 



